'Popolin' tkellem ma Joan Barbara oħt Agatha Barbara. Joan stqarret li għalkemm ma kienux jifhmu fil-politika ilkoll kienu kburin b'dak li rnexxielha tagħmel Agatha Barbara, biss kienet ix-xewqa tagħha li l-familjari ma jgħidu xejn. "Jien kont niskanta lejha, kont naraha qisha qed tagħmel xi ħaġa kbira meta kienet titkellem u tispjega, missieri kien jieħu pjaċir li ħarġet hekk". B'reazzjoni għal-istorja ta' Agatha u Joan Barbara, l-opinjonista Josette Ciappara qalet li l-istorja ta' dawn iż-żewġt aħwa turi kemm meta persuna temmen u tkun trid tagħmel xi ħaġa, għandha taħdem għal objettiv tagħha irrispettivament mill-ġeneru u s-sesswalità li jkollha. L-Eċċellenza tagħha Mary Louise Coleiro Preca spjegat li s-Sinjorina Agatha Barbara apparti li kienet l-ewwel membru parlamentari mara, l-Eċċellenza tagħha qalet li Barbara ħadmet ħafna biex daħlu miżuri fundamentali fis-settur edukattiv.